Správa zo zahraničnej pracovnej cesty

1.  Účastník ZPC:

Ing. Ľubomír BILSKÝ, CVTI SR, Lamačská cesta 8/A, 811 04 Bratislava, riaditeľ sekcie podpory vedy, AJ

Ing. Eva KALUŽÁKOVÁ, CVTI SR, Lamačská cesta 8/A, 811 04 Bratislava, riaditeľka sekcie ekonomiky a prevádzky

2.  Zahraničná pracovná cesta:
Účasť na slávnostnom otvorení Kancelárie SR pre výskum a vývoj v Bruseli

Miesto: Brusel, Belgicko

3.  Rámcový program pobytu:
15. 06. 2014 – prílet do Bruselu, stretnutie s pracovníkmi Kancelárie SR pre VaV v Bruseli, prípravné práce v súvislosti so slávnostným otvorením
16. 06. 2014 – účasť na slávnostnom otvorení Kancelárie SR pre VaV v Bruseli

4.  Stručný priebeh rokovaní:
Slávnostné otvorenie Kancelárie Slovenskej republiky pre výskum a vývoj v Bruseli – SLORD (ďalej aj „kancelária“) bolo realizované ministrom školstva, vedy, výskumu a športu SR, Dušanom Čaplovičom, spoločne so stálym predstaviteľom SR pri EÚ veľvyslancom Ivanom Korčokom, podpredsedom EK Marošom Šefčovičom a štátnym tajomníkom MZVaEZ  SR Petrom Javorčíkom. 
V rámci slávnostného otvorenia prebehla aj odborná panelová diskusia na tému inovácií a excelentnosti výskumu, ktorej sa zúčastnili: Maroš Šefčovič, podpredseda Európskej komisie; Robert-Jan Smits, generálny riaditeľ DG Research and Innovation; Massimo Busuoli, riaditeľ ENEA EU Liaison Office a zástupca IGLO; Anton Čižmár, rektor Technickej univerzity v Košiciach.
Kancelária SLORD funguje od januára t.r. v rámci organizačnej štruktúry Centra vedecko-technických informácií SR a jej hlavným poslaním je zabezpečovanie podpory slovenských subjektov pôsobiacich v oblasti výskumu a vývoja pri zapájaní sa do aktívnej a efektívnej európskej výskumnej spolupráce prostredníctvom komunitárnych programov EÚ (najmä rámcového programu Horizont 2020). Rovnako poskytuje aktuálne informácie, realizuje odborné školenia a zabezpečuje organizovanie konferencií, informačných dní či stáží. Okrem toho prezentáciou výsledkov zainteresovaným medzinárodným inštitúciám umožní zviditeľňovať a propagovať vedecký a výskumný potenciál SR. Od apríla 2014 je SLORD členom asociácie IGLO – neformálneho združenia európskych kancelárií pre výskum a vývoj v Bruseli. 

6.   Prehľad prinesenej dokumentácie a miesto jej uloženia
-

7. Osobitne vyhodnotený očakávaný prínos ZPC
Zriadenie kancelárie SLORD bolo významným a potrebným krokom pre Slovenskú republiku, ktorá sa týmto pričlenila k viac ako dvadsiatim krajinám, ktoré kancelárie pre výskum a vývoj v Bruseli prevádzkujú už dlhšie obdobie. K úspešnému zriadeniu kancelárie SLORD významnou mierou prispelo práve Centrum vedecko-technických informácií SR, do ktorého pôsobnosti je kancelária začlenená. Slávnostné otvorenie prispelo k zviditeľneniu kancelárie medzi domácimi kľúčovými hráčmi (zástupcovia ústredných orgánov štátnej správy, predstavitelia univerzít a priemyslu), ako aj zástupcami inštitúcií pôsobiacimi v Bruseli, vrátane Európskej komisie.   

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie zo slávnostného otvorenia Kancelárie SR pre VaV v Bruseli budú tlmočené zamestnancom CVTI SR, pracovníkom MŠVVaŠ SR ako i širšej odbornej verejnosti.  

Súhlasím so zverejnením správy na internete: áno
Dátum: 27. 06. 2014

Správu vypracovali: Ing. Ľubomír Bilský  			..............................................	
			Ing. Eva Kalužáková			..............................................

Schválil: 		prof. RNDr. Ján Turňa, CSc.		..............................................